Theodosius Harnack

Theodosius Harnack (* 3. január 1817, Sankt Peterburg† 23. september 1889, Dorpat (dnes Tartu), Estónsko, vtedajšia Livónska gubernia, Ruská ríša) bol baltsko-nemecký luteránsky teológ.

Theodosius Harnack študoval v rokoch 1834 až 1837 na univerzite v Dorpate protestantskú teológiu. Následne sa istý čas venoval aj pedagogickej činnosti. V rokoch 1840 až 1842 pokračoval v štúdiách v Berlíne, Bonne a Erlangene.

V roku 1843 sa stal súkromným docentom cirkevných dejín a homiletiky na univerzite v Dorpate.

V roku 1848 bol vymenovaný za riadneho profesora praktickej a systematickej teológie.

Po celý život sa zanietene venoval skúmaniu života a diela Martina Luthera. Presadzovanie nezávislosti cirkvi od štátu považoval za autentickú a podstatnú črtu Lutherovej ekleziológie.

Od roku 1853 vyučoval na univerzite v Erlangene, v rokoch 1866 až 1875 bol znovu profesorom v Dorpate.

Prvou manželkou Theodosia Harnacka bola Marie Harnack, rod. Ewers (18281857). Mali spolu štyri deti: Anna Harnack (18491868), Adolf von Harnack, Axel Harnack, Erich Harnack a Otto Harnack.

Druhýkrát sa ženil 17. mája 1864 v Eisenachu, za manželku si vzal barónku Helenu von Maydell (18341923). Toto manželstvo zostalo bezdetné.

Výber z diela 
 Die Grundbekenntnisse der evangelisch-lutherischen Kirche. 1845. [Základné vyznania viery evanjelicko-luteránskj cirkvi]
 Der christliche Gemeindegottesdienst im apostolischen und altkatholischen Zeitalter. 1854. [Liturgia kresťanskej komunity v apoštolskej a ranokresťanskej dobe]
 Der Kleine Katechismus M. Luthers in seiner Urgestalt kritisch untersucht und herausgegeben. 1856. [Pôvodná verzia Malého katechizmu M. Luthera – kritické vydanie]
 Die lutherischen Kirche Livlands und die Herrnhuter Brüdergemeine. 1860. [Luteránska cirkev v Livónsku a tzv. „Moravskí bratia“]
 Die Kirche, ihr Amt, ihr Regiment. 1862. [Cirkev, jej úrady a vedenie]
 Luthers Theologie mit besonderer Beziehung auf seine Versöhnungs- und Erlösungslehre. I, 1862; II, 1886. [Lutherova teológia – so zvláštnym zreteľom na náuku o ospravodlivení a vykúpení]
 Die freie lutherische Volkskirche. 1870. [Slobodná luteránska ľudová cirkev]
 Liturgische Formulare zur Vervollständigung und Revision der Agende für die evangelische Kirche in Rußland. 1872–74. [Liturgické formuláre pre doplnenie a revíziu agendy – pre evanjelickú cirkev v Rusku]
 Praktische Theologie. 2 Bde., 1877/78. [Praktická teológia]
 Katechetik und Erklärung des Kleinen Katechismus Luthers. 2 Bde., 1882. [Katechetika a vysvetlenie Lutherovho Malého katechizmu]
 Über den Kanon und die Inspiration. 1885. [O kánone a inšpirácii]

Literatúra 
 OETTINGEN, Alexander von. Harnack, Theodosius. In: Allgemeine Deutsche Biographie. Band 50. Leipzig: Duncker & Humblot, 1905. S. 8 – 16.
 DOERNE, Martin. Harnack, Theodosius Andreas.In: Neue Deutsche Biographie. Band 7. Berlin:  Duncker & Humblot, 1966. S. 690. ISBN 3-428-00188-5. (Dostupné online).
 SCHRÖDER, Bernd. Die Wissenschaft der sich selbst erbauenden Kirche – Theodosius Harnack. In: GRETHLEIN, Christian – MEYER-BLANCK, Michael. Geschichte der Praktischen Theologie. Dargestellt anhand ihrer Klassiker. Leipz: Evangelische Verlagsanstalt, 2000.  S. 151 – 206. ISBN 978-3-374-01767-6.
 QUILL, Timothy C. J. An examination of the contributions of Theodosius Harnack to the renewal of the Lutheran liturgy in the nineteenth century. Madison: Drew University, Thesis (Ph.D.), 2002.
 BAUTZ, Friedrich Wilhelm. HARNACK, Theodosius. In: Biographisch-Bibliographisches Kirchenlexikon. Band 2. Hamm: Bautz, 1990.  S. 568 – 569. ISBN 3-88309-032-8.

Externé odkazy 
 https://portal.dnb.de/ (nemecky)
 http://daten.digitale-sammlungen.de (nemecky)

Zdroj 

Protestantskí teológovia
Nemeckí vysokoškolskí pedagógovia
Osobnosti z Petrohradu